
KRETINGOS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KRETINGOS RAJONO SAVIVALDYBĖS ADMINISTRACIJOS DIREKTORIAUS 2020 M. LAPKRIČIO 6 D. ĮSAKYMO NR. A1-1151 „DĖL KRETINGOS RAJONO SAVIVALDYBĖS ADMINISTRACIJOS DARBO ORGANIZAVIMO KARANTINO LAIKOTARPIU“ PAKEITIMO

2021 m. balandžio 28 d. Nr. A1-518
Kretinga

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2021 m. balandžio 15 d. nutarimo Nr. 229 „Dėl Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ pakeitimo“, 5 punktu bei siekiant suvaldyti koronaviruso (COVID-19) infekcijos plitimo grėsmes,
p a k e i č i u Kretingos rajono savivaldybės administracijos direktoriaus 2020 m. lapkričio 6 d. įsakymo Nr. A1-1151 „Dėl Kretingos rajono savivaldybės administracijos darbo organizavimo karantino laikotarpiu“ 1 punktą ir jį išdėstau taip:
„1. N u r o d a u Kretingos rajono savivaldybės administracijos valstybės tarnautojams ir darbuotojams, dirbantiems pagal darbo sutartis, nuo 2020 m. lapkričio 7 d. iki 2021 m. gegužės 31 d. įskaitytinai dirbti ir klientus aptarnauti nuotoliniu būdu, išskyrus atvejus, kai atitinkamas funkcijas (darbą) būtina atlikti darbo vietoje, laikantis valstybės lygio ekstremaliosios situacijos operacijų vadovo nustatytų asmenų srautų valdymo, saugaus atstumo, būtinos visuomenės sveikatos saugos, higienos sąlygų, naudojantis būtinosiomis asmeninėmis apsaugos priemonėmis, užtikrinant būtinųjų neatidėliotinų įstatymų nustatytų funkcijų (darbų) atlikimą.“. 

Administracijos direktorius			                      Egidijus Viskontas 

